Kamir

Kamir panèka jhâjhârbâ'ân khas dâri Pemalang, Jhâbâ Tengnga, roti lepe' akadhi apem otabâ pancake sè èghâbây dâri camporan teppong gandum, mentega, tèllor, gula, otabâ pisang, bân ragi, kalabân rassa Arab-Jawa sè khas. Nyama "kamir" èyangghep asalla dâri oca' arab "khamer" (mabu') amarghâ aghuna'aghi tape, bân bisa jhughân èsebbhut khamir otabâ samir.

Juwâdhâ Kamir abhângon bunder, pèpè abârna coklat bân para' empar (padhâ) sarèng juwâdhâ apem otabâ serabi tapè radhâ rajâ'ân bân bantet (padhet). Manabi okoranna macem-macem, sè palèng rajâ kantos saghârâna lèngkaran pèrèng dhâ'âr. Sè palèng kènnè' saghârâna lèngkaran mangkok. Okoran-okoran gâpanèka aghantung sè amessen. Malah onèng èghâbâyâ okoran raksasa tapè ghâghâl amarghâ ta' mateng rata.

 Sajhârâ 
Manot carèta, orèng kapèng sèttong sè aghâbây juwâdhâ kamir èngghi panèka sorang warga Arab sè alèngghi è Kelurahan Mulyoharjo, sè èkaonèngi jhughân kalabân sebbhuthan Kampong Arab. Nyama kamir gâpanèka dibi' ta' jellas asalla dâri nyama ponapa. Ponapa asalla dâri oca' khamer (bhâsa Arab) sè artèna mamabu' otabâ dâri nyama orèng katoronan Arab gâpanèka.

Tapè sè paraghâ' (mendekati) kamongkènan èngghi panèka nyama Kamir asalla dâri oca' Khamir sè dhalem bhâsa Arab artèna ragi. Dhalem prosès aghâbây juwâdhâ kamir panèka sabellunna èmassa', èpadhienneng sabârnèyan (samalemman) ghâllu sopajâ bisa ngambâng samporna bân kadhâddhiyân prosès fermentasi.

 Cara Aghâbây Juwâdhâ Kamir Tradisional 

 Addhun: Koco' tellor pas maso'aghi ghulâ pasèr, soda kuè, ragi instan, vanili bubuk, bân tapè ghisèng.
 Tambâi Teppong: Tambâi teppong tarigu sakonè'-sakonè' addhun kantos acampor rata aghuna'aghi tanang.
 Sokana Aèng: Saampona addhunan rata, pas tambâi aèng sakonè'-sakonè' sambi èaddhun kantos ollè addhunan juwâdhâ kamir kalabân kakentellan sè pas. Jha' pati èncèr sopajâ ta' lubèr bân jha' pati pekkah (kentel) sopajâ ta' bantet.
 Pokol Addhunan: Pokol-pokol addhunan sopajâ odârâ sè kajebbak bisa kalowar.
 Fermentasi: Totop addhunan kamir kalabân kaèn bersè pas padhienneng sabârnèyan (samalemman) otabâ sakètar 10 ejjhâm.
 Panggang: Saampona 10 ejjhâm, pasadhiyâ cèta'an juwâdhâ kamir lessè kalabân margarin pas sokana sèttong sèndok sayor addhunan juwâdhâ kamir ka dhalem cèta'an. Panggang kalabân apoy kènnè'.
 Bâlig: Nalèka bâgiyân bâbâ akerras bân akalowar glembong, bâlig juwâdhâ kamir kalabân spatula otabâ sèndok.
 Pamateng: Sopajâ kamir tebbel, addhunan jha' ètekkeng tapè dhinaghi saos kantos juwâdhâ kamir mateng dibi'. Angka', lakonè prosès pammanggangan kantos addhunan abhil.

 Sombher